armvectores/hy_wikipedia_2023 huggingface dataset:
London Overground

London Overground-ը, Լոնդոնում և Հարթֆորդշիրում գործող Լոնդոնի մետրոպոլիտենի վերգետնյա երկաթուղին է։ Այն նման է գերմանական «S Bahn»-ին և ֆրանսիական «RER»-ին։ Ղեկավարվում է լոնդոնյան « London Overground Rail Operations»-ի կողմից։ Բաղկացած է 5 գծերից՝ «Իսթ Լոնդոն», «Գոսփել Ոուկ», «Նորթ Լոնդոն», «Վեսթ Լոնդոն», «Ուոթֆորդ» և 78 կայարաններից։ Բացվել է 2007 թվականին։ Օրական սպասարկում է մոտ 200000 մարդու։


== Ծանոթագրություններ ==
Վլադիմիր Կուրաև

Վլադիմիր Կուրաև (ռուս.՝ Влади́мир Ти́хонович Кура́ев, դեկտեմբերի 27, 1947(1947-12-27), Մոսկվա, ԽՍՀՄ - մարտի 20, 2017(2017-03-20)), ռուս դիվանագետ։ 1-ին դասի արտակարգ և լիազոր դեսպանորդ։


== Կենսագրություն ==
1975 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1982 թվականից զբաղվել է դիվանագիտական գործունեությամբ։

1999 թվականից մինչև 2002 թվականը Մոլդավիայում եղել է Ռուսաստանի Դաշնության դեսպանատան խորհրդական-դեսպանորդ։
2002-2008 թվականներին եղել է Ռուսաստանի Դաշնության արտաքին գործերի նախարարության քարտուղարություն դեպարտամենտի տնօրենի տեղակալ, Ռուսաստանի Դաշնության արտաքին գործերի նախարարության լեզվաբանական ապահովման դեպարտամենտի տնօրեն։
2008 թվականի նոյեմբերի 5-ից մինչև 2013 թվականի փետրվարի 6-ը Կոստա Ռիկայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է եղել, ունեցել է մեկ որդի և մեկ դուստր։


== Դիվանագիտական աստիճան ==
1-ին դասի արտակարգ և լիազոր դեսպանորդ


== Ծանոթագրություններ ==


== Արտաքին հղումներ ==
Сообщение МИД России «О кончине В.Т.Кураева»
(908) Բուդա

(908) Բուդա (անգլ.՝ Buda), աստերոիդ աստերոիդների հիմնական գոտում։ Հայտնաբերվել է 1918 թվականի նոյեմբերի 30-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,472866 ա. մ., առավելագույնը մոտենում է 2,1094 ա. մ. հեռավորության վրա և հեռանում 2,8363 ա. մ.։ Արեգակի շուրջ մեկ ամբողջական պտույտ է կատարում 1420,36 երկրային օրվա ընթացքում, իր ուղեծրով շարժվելով միջինում 0,253456 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(908) Բուդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեն Դիդիե լա Ֆորե

Սեն Դիդիե լա Ֆորե (ֆր.՝ Saint-Didier-la-Forêt), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էսկյուրոլ կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03227։


== Բնակչություն ==
Համայնքի բնակչությունը 2008 թվականին կազմում էր 379 մարդ։


== Տնտեսություն ==
2007 թվականի տվյալներով 219 աշխատունակ տարիքի մարդկանցից (15-64 տարեկան) 171-ը տնտեսապես ակտիվ էին, 48-ը անգործունակ (ակտիվության ցուցանիշը 78,1 %, 1999 թվականին եղել է՝ 74,9 %)։ 171 աշխատունակ բնակիչներից 162-ը աշխատում էին (95 տղամարդ և 67 կին), անաշխատանք էին 9-ը (4 տղամարդ և 5 կին)։ 48 անգործունակ մարդկանցից 8-ը աշակերտներ կամ ուսանողներ են, 26-ը թոշակառու, 14-ը անաշխատունակ էին այլ պատճառներով։


== Տեսարժան վայրեր ==
Սեն Ժիլբեր դը Նյոֆֆոնտեն աբբայություն


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Դիդիե լա Ֆորե» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-27 
«Սեն Դիդիե լա Ֆորե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Ժողովածու (1868)

Ժողովածու (1868), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1868 թվի տակ։ Ձեռագիրը գրվել է 1585 թվականին Հովհաննես Անթապցի գրչի կողմից Սեբաստիայում։ Ստացողը եղել է Հովհաննես Անթապցին։ Գրված է թղթի վրա, որը ունի 21.7x15 չափս։ Ձեռագիրը կազմված է 233 թերթից։ Գրված է միասյուն, բոլորգրով և նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ բոլորագիծ երկաթագրով։ Կազմը՝ կաշեպատ, աստառը՝ սև կտավ։ Հիշատակարաններ՝ 204բ, 232ա, հետագայի՝ 1բ (1766 թվական)։


== Բովանդակություն ==
Միխ․ Ասորուոյ ժամանակաց զրոյցք։
Վարդ․ Արևելցւոյ Յիշատակարան թարգմանութեան Միխ․ Ասորւոյ։
ՅԱսորի գրոց վասն 12-րդ նահապետաց։
Գր․ Խլաթեցւոյ Խրատ ժամակարգութեանց։
Մովս․ Խորենացւոյ Կարգ թագաւորացն հայոց ըստ Մովս․ Երզնկացւոյ
Մեկնութիւն Մատթէի։
Վանական վրդ-ի Զի՞նչ է ճրագալուցին լուցանելն։
Յաղագս աստիճանաց եկեղեցւոյ։
Ան․ Շիրակացւոյ Թիւք որչափութեանց Հին և Նոր կտակարանաց։
Դաշանց թուղթ։


== Ծանոթագրություններ ==
Փիլիպպոս Սյունի

Փիլիպպոս Սյունի (6-րդ դար - ոչ վաղ քան 581), հայ նախարար Մարզպանական Հայաստանում, Հայոց մարզպան (574-576) և Սյունյաց աշխարհի տանուտեր (565-581), Գրիգոր Սյունու կրտսեր որդին, Արտաշիր Սյունու եղբայրը, Սյունիների նախարարական տոհմից։ 


== Կենսագրություն ==
574 թվականին պարսկական զորքով Հայկական մարզպանություն է արշավում Փիլիպպոս Սյունին։ Նա, Դվին քաղաքի մոտ տեղի ունեցած ճակատամարտում և Խաղամախի դաշտում տեղի ունեցած ճակատամարտում, ապա Վանանդ գավառի Ոթմուս գյուղի մոտ տեղի ունեցած ճակատամարտում պարտություն է կրում Վարդան Մամիկոնյանից, սակայն 7 տարի շարունակում է մնալ է Հայաստանում, ապա հեռանում է։


== Ծանոթագրություններ ==
Պեսկովկա (Վյատկայի վտակ)

Անվան այլ կիրառումների համար տե՛ս՝ Պեսկովկա (այլ կիրառումներ)Պեսկովկա (ռուս.՝ Песковка), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վյատկա գետի աջ ափին՝ 1160 կմ հեռավորության վրա։ Գետի երկարությունը 10 կմ է։
Գետի ակունքը գտնվում է արևելյան Լեսնիե Պոլյանի գյուղում։ Գետը հոսում է հյուսիս-արևմուտք, Լեսնիե Պոլյանի գյուղական բնակավայրի կենտրոնով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030108
Հիդրոլոգիական ուսումնասիրությունների կոդը - 111103010
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Let's Fall in Love for the Night

«Let's Fall in Love for the Night» (անգլ. թարգմանաբար՝ «Արի գիշերը սիրահարվենք միմյանց»), ամերիկացի երգիչ և երգերի հեղինակ Ֆինիս Օ'Քոնելի երգ։ Ֆինիսը զբաղվել ինչպես երգի հեղինակությամբ, այդպես էլ պրոդյուսերավորմամբ։ Երգը թողարկվել է որպես սինգլ 2018 թվականի հոկտեմբերի 19-ին և հետագայում հայտնվել է նրա դեբյուտային մինի ալբոմի՝ «Blood Harmony»-ի կազմում։ Այն զբաղեցրել է Billboard Alternative Songs չարթի 17-րդ հորիզոնականը։


== Նախարտադրություն ==
Երգն արտահայտում է Ֆինիսի սերը սիրային երգերի նկատմամբ։ Այն աղջկա մասին է, ում նա երբեք չի հանդիպել իրական կյանքում, և այն բանի մասին, թե ինչպես է նա հարմարավետություն գտնում, պատկերացնելով, որ նրանք կարող են այլընտրանքային տիեզերքում միասին լինել, բայց միայն ժամանակավորապես։ Ֆինիսը Billboard-ին տված հարցազրույցում ասել է․ «Ես շատ եմ սիրում փոփ երգեր և երբեք ինձ չեմ ճնշում որպես սոլո արտիստի, ով պետք է միշտ առևտրային առումով հաջող երգեր գրի։ Ես գրում եմ այն, ինչ ես կցանկանայի լսել։ Սա այդպիսի երգերից մեկն է»։


== Տեսահոլովակ ==
Երգի տեսահոլովակը թողարկվել է 2020 թվականի մարտի 19-ին։ Հոլովակի ռեժիսորն էր Սեմ Բենեթը, և այն նկարահանվել է մեկ կադրով։ Այն սկսում է Ֆինիսից, ով ուկուլելե է նվագում շենքի տանիքի վրա, որտեղից երևում է Լոս Անջելեսի հորիզոնը։ Երգի շարունակության ընթացքում նրան է միանում պարողների խումբը, որոնք հանդես են գալիս խորեոագրաֆիայով այն ժամանակ, երբ նա շարունակում է երգել։


== Չարթեր ==


== Ծանոթագրություններ ==
Սան Ֆելիս դու Շինգուի գավառ

Սան Ֆելիս դու Շինգուի (պորտ.՝ Microrregião de São Félix do Xingu) գավառ Բրազիլիայում, մտնում է Պարա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 92 245 մարդ 2006 թվականի տվյալով։ Զբաղեցված տարածքը 120 592,559  կմ²։ Բնակչության խտությունը 0,8  մարդ/կմ²։


== Վիճակագրություն ==
Համախառն ներքին արտադրանքը կազմել է 793 588 061,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 829,97 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,712։


== Գավառի կազմ ==
Գավառի կազմի մեջ են մտնում հետևյալ համայնքները.

Բաննաշ
Կումարու դու Նորտի
Թոմաս Կանզա

Թոմաս Կանզա Նսենգա (ֆր.՝ Thomas Kanza Nsenga, հոկտեմբերի 10, 1933(1933-10-10) կամ հոկտեմբերի 14, 1933(1933-10-14), Բելգիական Կոնգո, Բելգիա և Boende, ԿԴՀ - հոկտեմբերի 25, 2004(2004-10-25), Օքսֆորդ, Հարավարևելյան Անգլիա, Անգլիա, Միացյալ Թագավորություն), Կոնգոյի պետական գործիչ, Կոնգոյի Դեմոկրատական Հանրապետության արտաքին գործերի նախարար (1964-1965)։


== Կենսագրություն ==
Թոմաս Կանզա Նսենգան ծնվել է 1933 թվականի հոկտեմբերի 10-ին Լեոպոլդվիլում (Բելգիական Կոնգո)։ Ավարտել է Լևենի կաթոլիկ համալսարանը, որտեղ սովորել է 1953-1956 թվականներին։ Հայրենիք վերադառնալուց հետո եղել է Կինշասայի Ս. Իոսիֆ քոլեջի պրոֆեսոր, աշխատել է Բրյուսելի Եվրոպական տնտեսական համագործակցության աշխատակազմում, այնուհետը՝ հետազոտական աշխատանքի բագավառում։
1956 թվականին միացել է L’ABAKO-ին՝ երկրի անկախության օգտին հանդես եկող կուսակցություններից մեկին։ Նա Բրյուսելում (1959) մասնակցել է բանակցությունների, որտեղ քննարկվում էր Կոնգոյի ապագան։ 1960 և 1961 թվականներին եղել է Կոնգոյի Հանրապետության ներկայացուցիչը ՄԱԿ-ում, որը նշանակվել է Պատրիս Լումումբայի կառավարության կողմից,  1962-1963 թվականներին եղել է Մեծ Բրիտանիայում Կոնգոյի Հանրապետության գործերի ժամանակավոր հավատարմատար, իսկ 1963 թվականին դասավանդել է Օքսֆորդի համալսարանի տնտեսագիտական ֆակուլտետում։ Դարձել է Բոստոնի Մասաչուսեթսի համալսարանի քաղաքագիտության պրոֆեսոր։
1964-1965 թվականներին եղել է Կոնգոյի Դեմոկրատական Հանրապետության արտաքին գործերի նախարար։
1965 թվականին Մաբուտուի հեղաշրջումից հետո երեսուն տարի ապրել է արտասահմանում։ Դասավանդել է Հարվարդում, Քեմբրիջում և Օքսֆորդում։
1997-1998 թվականներին եղել է արտաքին տնտեսական կապերի նախարար, 1998-1999 թվականներին՝ Կոնգոյի Դեմոկրատական Հանրապետության աշխատանքի և սոցիալական զարգացման նախարար, իսկ 1999 թվականին նշանակվել է դեսպան Շվեդիայում և Դանիայում, Նորվեգիայում և Ֆինլանդիայում (համատեղության կարգով)։
Հեղինակել է անգլերեն մի քանի գրքեր և գրական հրապարակումներ։ 
Մահացել է 2004 թվականի հոկտեմբերի 25-ին Լոնդոնում, երբ առայում  էր որպես Կոնգոյի  հյուպատոս Շվեդիայում։


== Ծանոթագրություններ ==


== Աղբյուրներ ==
à propos de Sans rancune de Thomas Kanza
Biographies des personnalités politiques congolaises (3)


== Գրականություն ==
C՝ շրջանագծի մեջ

Ⓒ, ⓒ (C՝ շրջանագծի մեջ), տպագրական խորհրդանիշ, շրջանագծի մեջ տեղադրված «C» լատինական տառը։ Օգտագործվում է այլ տառերի և թվերի հետ միասին, որոնք նույնպես տեղադրված են շրջանակի մեջ, որպես ցուցակի մարկեր, բայց կարող է օգտագործվել նաև այլ համատեքստերում։


== Օգտագործում ==
1947-1949 թվականներին Chiyoda Kogaku որոշ տեսախցիկներ օգտագործում էին կապույտ ⓒ նշանը ոսպնյակի ստորագրության մեջ (օրինակ՝ «ⓒ Super Rokkor»), մասնավորապես՝ Minolta 35-ի և Minolta Memo-յի վրա։ Այն նշանակում էր լուսավորված օպտիկա, այլ ոչ թե հեղինակային իրավունք։ Նմանատիպ մակագրություններ կան այլ արտադրողների ոսպնյակների վրա։ Օրինակ, որոշ Olympus Zuiko ոսպնյակներ ունեն կարմիր «Zuiko C.» նշան, որը նշանակում է լուսավորված օպտիկա։
Այս խորհրդանիշը լայնորեն կիրառվել է Cruver ընկերության կողմից, ճանաչման պլաստիկ մոդելների վրա, որոնք արտադրվել են Երկրորդ համաշխարհային պատերազմի ժամանակ։
Միջազգային ֆոնետիկ այբուբենի ընդլայնման համար, որն օգտագործվում էր խախտված խոսքի վերծանման համար, C-ն շրջանով (Ⓒ) նշանակում է բաղաձայն, որի որակը հնարավոր չէ որոշել։ C-ի փոքր շրջանակը (ⓒ) կարող է նշանակել չբացահայտվող ձայն, որը հավանաբար [c] է։ Երկու դեպքում էլ, եթե անհնար է սիմվոլը ճիշտ ցուցադրել, դրա փոխարեն կարող է օգտագործվել փակագծերում տեղադրված, ընդգծված կամ արանց ընդգծման սիմվոլը։ (C̲̅) (c̲̅):


== Տես նաև ==
Հեղինակային իրավունքի նշան


== Ծանոթագրություններ ==
(6661) Իկեմուրա

(6661) Իկեմուրա (անգլ.՝ Ikemura), աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 17-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,376079 ա. մ., առավելագույնը մոտենում է 1,9689 ա. մ. հեռավորության վրա և հեռանում 2,7833 ա. մ.։ Արեգակի շուրջ մեկ ամբողջական պտույտ է կատարում 1337,8 երկրային օրվա ընթացքում, իր ուղեծրով շարժվելով միջինում 0,269099 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6661) Իկեմուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկոլա Պաշիչ

Նիկոլա Պաշիչ (սերբ.՝ Nikola Pašić, կիր.՝ Никола Пашић, դեկտեմբերի 6 (18), 1845, Veliki Izvor, Սերբիայի իշխանություն - դեկտեմբերի 10, 1926(1926-12-10), Բելգրադ, Հարավսլավիայի Թագավորություն), սերբ և հարավսլավացի քաղաքական և պետական գործիչ։ Ցյուրիխի պոլիտեխնիկական ինստիտուտում սովորելու տարիներին (1868-1873 թթ.) մոտ էր Մ․ Ա․ Բակունինի խմբակի հետ։ Եղել է Ռադիկալ կուսակցության կազմակերպիչներից (1881) և ապա՝ ղեկավարը։ 19-րդ դարի 80-ական թվականներին վտարանդվել է։ 1889 թվականին վերադառնալով Սերբիա՝ նորից է գլխավորել ռադիկալ կուսակցությունը, որը 20-րդ դարին դարձավ խոշոր բուրժուազիայի շահերի արտահայտիչը։ 1891-1892 թվականներին եղել է պրեմիեր մինիստր և արտաքին գործերի մինիստր, 1893-1894 թվականներին՝ դեսպանորդ Ռուսաստանում։ 1904-1918 թվականներին (ընդմիջումով) Սերբիայի պրեմիեր մինիստրն էր և արտաքին գործերի մինիստրը։ 1919-1920 թվականների Փարիզի խաղաղության կոնֆերանսում գլխավորել է սերբերի, հորվաթների և սլովենների թագավորության (1929 թվականից՝ Հարավսլավիա) պատվիրակությունը։ 1921-1926 թվականներին միացյալ թագավորության պրեմիեր մինիստրն էր, կառավարության ներքին և արտաքին հակասովետական քաղաքականության ոգեշնչողներից և իրականացնողներից։


== Ծանոթագրություններ ==
Տիլգա (գյուղ, Էմմաստե շրջան)

Անվան այլ կիրառումների համար տե՛ս՝ ՏիլգաՏիլգա (էստ․՝ Tilga), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երզնկայի ճակատամարտ

Երզնկայի ճակատամարտ (թուրքերեն՝ Erzincan Muharebesi, ռուս.՝ Эрзинджанское сражение), Օսմանյան Թուրքիայի նկատմամբ Ռուսական կայսրության տարած հաղթական ճակատամարտերից մեկն Առաջին համաշխարհային պատերազմի ընթացքում։
Օսմանյան զորքերին գլխավորում էր 3-րդ բանակային կորպուսի ղեկավար Մեհմեդ Վեհիբ փաշան, իսկ ռուսական զորքերին՝ Նիկոլայ Յուդենիչը։


== Պատմություն ==
1916 թվականին Թուրքիայի երիտթուրքական կառավարության պարագլուխներից Էնվերը պատերազմի հայտարարեց Ռուսական կայսրությանը՝ Նիկոլայ Յուդենիչի բանակի հետ նախորդ բախումների ընթացքում կորցրած տարածքները հետ բերելու համար։
Փետրվարից ապրիլ ամիսներին Յուդևիչի բանակին հաջողվեց ռազմակալել Էրզրումը և Տրապիզոնը։ Ռազմավարական կարևոր նշանակություն ունեցող այս նավահանգստային քաղաքները իրենց աշխարհագրական հիանալի դիրքով Ռուսաստանի համար կարող էին ծառայել, որպես Կովկասյան ճակատ զինամթերքի մատակարարման հիանալի աղբյուր։
Էնվեր փաշայի հրամանով թուրքական 3-րդ բանակային կորպուսը Մեհմեդ Վեհիբ փաշայի գլխավորությամբ պետք է հետգրավեր Տրապիզոնը։ Վահիբի հարձակումը ձախողվեց և հուլիսի 2-ին ռուսական զորքերը դիմեցին գրոհի։
Ռազմական գործողություններից կեսերին ռուսական բանակին հաջողվեց ստիպել թուրքերին դիմել նահանջի։ Զորքերը միմյանց բախվեցին Երզնկայում։ Երզնկայի ճակատամարտը նշանավորվեց թուրքերի խայտառակ պարտությամբ և ռուսական աշխարհազորի լիակատար հաղթանակով։


== Գրականություն ==
Tucker, Spencer The Great War: 1914-18 (1998)
Erzurum-Erzincan Archived 2005-11-25 at the Wayback Machine.
Թենի Վարդանյան

Թենի Սերյոժայի Վարդանյան (հունիսի 15, 1957(1957-06-15), Արմավիր), հայ նկարչուհի, Հայաստանի Հանրապետության վաստակավոր նկարիչ (2010)։


== Կենսագրություն ==
1972-1976 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1976-1980 թվականներին` Երևանի գեղարվեստա-թատերական ինստիտուտի թատերական նկարչության բաժնում։ 1986-1991 թվականներին եղել է ՀԽՍՀ նկարիչների միության, 1991 թվականին` ՀԽՍՀ նկարիչների միության անդամ, 2003 թվականից՝ նկարիչների միջազգային միության (ՅՈՒՆԵՍԿՕ) անդամ։ 1989-1992 թվականներին եղել է Համազգային թատրոնի գլխավոր նկարիչը, 1988 թվականին՝ Հայաստանի Հանրային հեռուստատեսության թատերական նկարիչը, 1987 թվականին՝ Երևանի պատանի հանդիսատեսի թատրոնի թատերական նկարիչ։
Աշխատանքները գտնվում են Եղիշե Չարենցի անվան գրականության և արվեստի թանգարանում, Երևանի ժամանակակից արվեստի թանգարանում, Համաշխարհային բանկի հավաքածուներում, Վաշինգտոնի, Վերմոնտ կենտրոնի և այլ մասնավոր հավաքածուներում։


== Թատերական ներկայացումներ ==
Ձևավորել է հետևյալ ներկայացումները՝

1992 Դերենիկ Դեմիրճյան, «Քաջ Նազար», Համազգային թատրոն, Երևան
1990 Լևոն Շանթ, «Հին աստվածներ», Համազգային թատրոն, Երևան
1988 Վոլֆգանգ Գյոթե, Ֆաուստ Հայաստանի հանրային հեռուստաընկերություն, Երևան
1987 Վիլյամ Շեքսպիր, Ռոմեո և Ջուլիետ, Պատանի հանդիսատեսի թատրոն, Երևան
1983 Գաբրիել Սունդուկյան, «Էլի մեկ զոհ», Պատանի հանդիսատեսի թատրոն, Երևան
1982 Բերտոլդ Բրեխտ, «Երեք գրոշանոց օպերա», Երևանի գեղարվեստի պետական ինստիտուտ


== Ցուցահանդեսներ ==
Խմբակային ցուցահանդեսներ է ունեցել Հայաստանում, Ֆրանսիայում, Վրաստանում, Սիրիայում, Բրազիլիայում, Իրանում, ԱՄՆ-ում, Կիպրոսում, Ռուսաստանում։


=== Անհատական ցուցահանդեսներ ===
2007 Ahmad Shawky թանգարան, Կահիրե, Եգիպտոս
2006 Գաբոնե պատկերասրահ, Երևան, Հայաստան
2004 Harvest Gallery, Լոս Անջելես, ԱՄՆ
2004 Red Gallery, Vermont Studio Center, Johnson, ԱՄՆ
2002 «Առաջին հարկ պատկերասրահ», Երևան, Հայաստան
2001 Հայաստանի հյուպատոսարան, Հալեպ, Սիրիա


== Պարգևներ ==
Հայաստանի Հանրապետության վաստակավոր նկարիչ (2010)։
10-րդ միջազգային բիենալեի ոսկե մեդալ, Կահիրե, Եգիպտոս, 2007


== Ծանոթագրություններ ==


== Արտաքին հղումներ ==
Թենի Վարդանյանի պաշտոնական կայքը Archived 2014-12-18 at the Wayback Machine.
Ռազմական քողարկաներկման նախշերի ցանկ

Ռազմական քողարկաներկման նախշերի ցանկը ներառում է տարբեր երկրների և ստորաբաժանումների, ինչպես նաև ռազմական կազմակերպությունների ռազմական համազգեստների համար օգտագործվող նախշերը։ Ցուցադրված են միայն տեքստիլ նախշերը։
Ցանկը ներառում է հնացած և ընթացիկ մոդելները։ Դրանք կարող են օգտագործվել զինված, ռազմականացված, ոստիկանության, հրշեջ, որոնողափրկարարական, անվտանգության, հակաապստամբական/հակաահաբեկչական և ուժային այլ ուժերի ու արտակարգ ծառայությունների կողմից։ Ցանկը չի ներառում միայն քաղաքացիական նպատակներով (որսորդություն, ձկնորսություն) քողարկաներկումները։


== Նախշեր ==


== Ծանոթագրություններ ==
Ալկեևսկի շրջան

Ալկեևսկի շրջան (ռուս.՝ Алькеевский район, թաթ.՝ Әлки районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Բազարնիե Մատակի։


== Աշխարհագրություն ==
Շրջանի տարածքի մակերեսը կազմում է 1726,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20688 մարդ։ Բնակչության խտությունը կազմում էր 11,98 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Միտյուլի

Միտյուլի (ռուս.՝ Митюли), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ներքին Սզնեքի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Ներքին Սզնեք գյուղի պատմության և մշակույթի հուշարձանների ցանկը։ Ցանկում ներառված է ընդամենը 6 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Խելահեղ սիրահարվածը

«Խելահեղ սիրահարվածը» (իտալերեն՝ Innamorato pazzo), ռեժիսորներ Ֆրանկո Կասթելանո և Ջուզեփե Մոչիայի ֆիլմերից, որի գլխավոր դերերը մարմնավորում են Ադրիանո Չելենտանոն, Օռնելա Մուտին, Ադոլֆո Չելին, Լիդիա Կոսթանցոն, Ֆրանկո Դիոջենեն, Սիլվիա Ֆերլուգան, Միլա Սաննոները, Գաբրիելա Ֆրանկինին, Էնցո Գարինեին, Տիբերիո Մուրջան։


== Սյուժե ==
Բարնաբա Չիկինին անվրդով և կոպիտ երիտասարդ է, որը երես է առել կանացի ավելորդ ուշադրության պատճառով։ Մասնագիտությամբ նա վարորդ է։ Մի անգամ նա պատահաբար հանդիպում է մի փոքրիկ դքսության արքայադստերը՝ գեղեցկուհի Քրիստինային։ Բայց ինչ կբերի այդ հանդիպումը՝ չգիտեն ո՛չ Բարնաբան, ո՛չ Քրիստինան։


== Դերերում ==


== Ծանոթագրություններ ==


== Արտաքին հղումներ ==
Խելահեղ սիրահարվածը(անգլ.) ֆիլմը Internet Movie Database կայքում
Վիլյա դել Պրադո

Վիլյա դել Պրադո (իսպ.՝ Villa del Prado), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Սեռա-Օէստե-դե-Մադրիդ շրջանում։ Բնակչությունը՝ 6462 մարդ (ըստ 2010 թվականի)։ Տարածքը՝ 78.42 կմ2։


== Արտաքին հղումներ ==
http://www.villadelprado.tk - Foro Local.
http://villadelprado.blogspot.com
http://www.sierraoeste.org/villaprado.htm Archived 2007-09-15 at the Wayback Machine.
http://www.clubmtb.org/ Archived 2007-11-10 at the Wayback Machine.
http://www.motoclubvilladelprado.es Archived 2018-03-19 at the Wayback Machine.
http://www.ucvilladelprado.es.tl
https://archive.is/20121130040506/concejalpidea.blogspot.com/
http://www.encinardelalberche.es
http://www.ppvilladelprado.es Archived 2021-01-21 at the Wayback Machine.
Reseña histórica, vídeos e imágenes, del clausurado Ferrocarril Madrid-Villa del Prado-Almorox(MNV)
Ճպուռ (ֆիլմ, 1954)

Ճպուռ (վրաց.՝ ჭრიჭინა), 1954 թվականին «Վրացֆիլմ» կինոստուդիայում նկարահանված գեղարվեստական կատակերգություն։ Ֆիլմի սյուժեի հիմքում ընկած է Մարիկա Բարաթաշվիլու «Մարինե» պիեսը։ Ֆիլմը թողարկվել է երկու տարբերակով՝ վրացերեն և ռուսերեն։ Ռուսերեն տարբերակի պրեմիերան կայացել է 1954 թվականի դեկտեմբերի 27-ին։ Ֆիլմում իրենց առաջին դերերն են կատարել Գեորգի Գեգեճկորին ու Ռամազ Չխիկվաձեն։


== Սյուժե ==
Սիրո սրտաշարժ ու միաժամանակ, զվարճալի պատմություն է։ Կենսուրախ, բարեսիրտ Մարինեն՝ երազանքներով տարված ու հնարամիտ մի աղջիկ, սիրահարվում է երիտասարդ մի տղայի՝ Շոթային, ով ճարտարապետ է Թբիլիսիից։ Ֆիլմում բազմիցս թյուրիմացություններ են տեղի ունենում այն պատճառով, որ նույն գյուղում բնակվում են նույն անունը կրող երկու աղջիկներ՝ երկու Մարինե Գեորգիի Փարաձեներ։ Սակայն նրանցից մեկը շրջանի լավագույն թեյաբույծն է, իսկ մյուսը միջնակարգ դպրոցի թեթևամիտ շրջանավարտ, ում իր ուրախ բնավորության համար կոչել են Ճպուռ։


== Դերերում ==
Լեյլա Աբաշիձե - Մարինե
Ցեցիլիա Ցուցունավա - Էֆրոսինե
Թամար Աբաշիձե - Էլպիտե
Ալեքսանդր Օմիաձե - Գեորգի
Լիանա Ասատիանի - Մարինե
Մեդեա Չախավա - Ցկրիալա
Ռամազ Չխիկվաձե - ճարտարապետ Շոթա
Դավիթ Աբաշիձե - Բիչիկո
Ալեքսանդր Ժորժոլիանի - Կիրիլե (Սերգեյ Մարտինսոն)
Գեորգի Շավգուլիձե - Արչիլ
Շալվա Ղամբաշիձե - Իրակլի
Ալեքսանդրա Թոիձե - Նատո
Դոդո Ճիճինաձե - Թինա
Թամար Ցիցիշվիլի - Շոթայի մայրը
Գեորգի Գեգեճկորի - Լևան
Բաադուր Ցուլաձե - պրոֆեսորՄյուս դերասանները նշված են որպես էպիզոդիկ դերերով հանդես եկողներ

Էմանուիլ Ապխաիձե
Լեո Բաքրաձե
Միխայիլ Սուլթանիշվիլի (տիտրերում՝ Ի. Սուլթանիշվիլի)
Յակով Տրիպոլսկի
Մերաբ Խինիկաձե
Ն. ՉխեիձեՏիտրերում նշված չեն՝

Թամարա Տուշիշվիլի, Գեորգի Գելովանի, Իրինա Մաղալաշվիլի, Կարաման Մգելաձե, Իվան Գվինչիձե։


== Նկարահանող անձնակազմ ==
Սցենարի հեղինակ՝ Մարիկա Բարաթաշվիլի, Լևան Խոտիվարի
Ռեժիսոր՝ Սեմյոն Դոլիձե, Լևան Խոտիվարի
Բեմադրող օպերատոր՝ Թամարա Լոբովա
Նկարիչ՝ Լևան Շենգելայա
Կոմպոզիտոր՝ Սուլխան Ցինցաձե
Հնչյունային օպերատոր՝ Վլադիմիր Դոլիձե
Հագուստների նկարիչ՝ Ելենա Ախվլեդիանի
Մոնտաժի ռեժիսոր՝ Վասիլ Դոլենկո
Ռեժիսորի ասիստենտներ՝ Ֆ. Կամենսկայա, Ա. Մոշիաշվիլի
Տնօրեն՝ Շալվա Կուրդիանի


== Ծանոթագրություններ ==


== Արտաքին հղումներ ==
«Ճպուռ» ֆիլմը youtube.com կայքում
«Ճպուռ» ֆիլմը kino-teatr.ru կայքում
«Ճպուռ» ֆիլմը kinopoisk.ru կայքում
«Ճպուռ» ֆիլմը Internet Movie Database կայքում
Կառլոս Պետրոսյան

Կառլոս Խաչիկի Պետրոսյան (փետրվարի 3, 1951(1951-02-03), Սևանի շրջան, Հայկական ԽՍՀ, ԽՍՀՄ), ՀՀ պետական և հատուկ ծառայությունների գործիչ, գեներալ-լեյտենանտ։


== Կրթություն ==
1970-1975 թթ. սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեություն ==
1975-1977 թթ. աշխատել է կինոմեխանիկի օգնական, մոնտյոր, բանվոր։
1977-1984 թթ. - ՀԽՍՀ ՆԳՄ Սևանի ՆԳԲ ավագ քննիչ։
1984-1988 թթ. - ՀԽՍՀ ՆԳՄ Հրազդանի ՆԳԲ քննչական բաժնի պետ։
1989-1992 թթ. - ՀԽՍՀ, ապա ՀՀ ՆԳՄ քննչական գլխավոր վարչության պետի տեղակալ։
1992-1993 թթ. - ՀՀ ՆԳՆ քննչական գլխավոր վարչության պետ։
1996 թ. - ՀՀ Ազգային անվտանգության նախարարության 6-րդ, ապա 4-րդ վարչությունների պետ։
1997-1999 թթ. - ՀՀ ՆԳ և ԱԱՆ քննչական գլխավոր վարչության պետ։
1999 թ. նոյեմբերի 13-ից 2002 թ. դեկտեմբերի 31-ը - ՀՀ Ազգային անվտանգության նախարար։
2003 թ. հունվարի 1-ից 2004 թ. նոյեմբերի 5-ը - ՀՀ ԿԱ Ազգային անվտանգության ծառայության տնօրեն։
Ներկայումս հանդիսանում է «Տրանսնեֆտ» ռուսական ընկերության տնօրենի խորհրդական։


== Քննադատություն ==
2003 թվականի ապրիլի 29-ին «Չորրորդ իշխանություն» ընդդիմադիր թերթի խմբագրությունում դաժան ծեծի է ենթարկվել լրագրող Մհեր Ղալեչյանը։ Իսկ ծեծի պատճառը թերթի ապրիլի 25-ի համարում տպագրված  լուրն է եղել՝ «Կառլոս Պետրոսյանն «աշխատավարձով» կառուցում է հերթական առանձնատունը» վերնագրով։


== Պարգևներ և կոչումներ ==
Գեներալ-լեյտենանտ։
Պետական պարգևներ։
ՌԴ բնական գիտությունների ակադեմիայի ակադեմիկոս (2001)։


== Ծանոթագրություններ ==
Հայոց ցեղասպանության հուշարձան (Լաս Վեգաս)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան ԱՄՆ Նևադա նահանգի Լաս Վեգաս քաղաքի «Սանսեթ փարքում»։ Հուշարձանը ամերիկահայ համայնքի նվերն է Հարավային Նևադայի բնակիչներին։


== Պատմություն ==
Հուշակոթողը կառուցվել է հայ-ամերիկյան մշակութային միության միջոցներով։ Այն Ծիծեռնակաբերդի հուշարձանի նմանօրինակն է, փոքր չափերով։ Հուշարձանը բաղկացած է 12 քարե սալերից, որոնք խորհրդանշում են Ցեղասպանության ժամանակ տեղահանված 12 հայաբնակ բնակավայրերը։
Հուշարձանի բացման արարողությանը մասնակցել են արքեպիսկոպոս Հովնան Տերտերյանը, արքեպիսկոպոս Մուշեղ Մովսիսյանը, Լաս Վեգասի հայ-ամերիկյան միության խորհրդի անդամ Էնդի Արմենյան, Լաս Վեգասի և Նևադա նահանգի իշխանությունների ներկայացուցիչներ։


== Ծանոթագրություններ ==


== Արտաքին հղումներ ==
Las Vegas to Inaugurate Armenian Genocide Memorial Archived 2015-03-17 at the Wayback Machine.
Armenian Genocide Monument Inaugurated In Las Vegas Archived 2015-11-19 at the Wayback Machine.
Զելյոնայա Պոլյանա (գյուղ, Արբուզինկայի շրջան)

Անվան այլ կիրառումների համար տե՛ս՝ Զելյոնայա ՊոլյանաԶելյոնայա Պոլյանա (ուկրաիներեն՝ Зелена Поляна), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1948 թվականին։
2001 թվականի տվյալներով Զելյոնայա Պոլյանա գյուղում բնակվում էր 130 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրոլիանո

Բրոլիանո  (իտալերեն՝ Brogliano), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2933 մարդ (2008), բնակչության խտություն՝ 244 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 36070։ Հեռախոսային կոդ՝ 0445։
Բնակավայրի հովանավորն է՝ Սանտա Մարիա Ասունտան։ Ամեն տարի տոնը նշվում է օգոստոսի 15-ին։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Ռոկաֆորտ ի Վիլումարա

Ռոկաֆորտ ի Վիլումարա (իսպ.՝ El Pont de Vilomara i Rocafort), մունիցիպալիտետ Իսպանիայում։ Մտնում է Բարսելոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Բաժես շրջանի կազմում։ Տարածքը զբաղեցնում է 27,65 կմ²։ Բնակչությունը՝ 3760 մարդ (2010 թվականի տվյալներով)։ Հեռավորությունը ադմինիստրատական կենտրոնից՝ 69 կմ։


== Արտաքին հղումներ ==
Պաշտոնական կայք
(9836) Աարսեթ

(9836) Աարսեթ (անգլ.՝ Aarseth), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,620492 ա. մ., առավելագույնը մոտենում է 2,038 ա. մ. հեռավորության վրա և հեռանում 3,203 ա. մ.։ Արեգակի շուրջ մեկ ամբողջական պտույտ է կատարում 1549,43 երկրային օրվա ընթացքում, իր ուղեծրով շարժվելով միջինում 0,232343 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9836) Աարսեթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերյոզովկա (քաղաքատիպ ավան, Բերյոզովսկի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ռուս.՝ Берёзовка), քաղաքատիպ ավան Ռուսաստանի Կրասնոյարսկի երկրամասի Բերյոզովսկի շրջանի կազմում։
Բնակչությունը 2010 թվականին գրանցված տվյալներով կազմում էր 20913 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այդահո-ֆոլս

Այդահո Ֆոլս (անգլ.՝ Idaho Falls), Բոնեվիլլի շրջանային կենտրոն, ԱՄՆ Այդահո նահանգի արևելքում գտնվող ամենամեծ քաղաքը։


== Պատմություն ==
1865 թվականին ներկայիս քաղաքի դիրքի տեղում առաջին բնակիչ Ջեյմս Թեյլորը Սնեյք գետի վրայով կառուցեց փայտե կամուրջ։ Կամուրջի շնորհիվ ձևավորվեց նոր երթուղի, որը տանում էր դեպի արևմուտք և հյուսիս։ Քաղաքը սկզբում կոչվում էր Իգլ-Ռոք (անգլ.՝ Eagle Rock, բառացի՝ «արծվի ժայռ»), Սնեյք գետի մոտ գտնվող կղզին բնակեցված էր արծիվներով։ 1870-ականների վերջերին Իգլ-Ռոքի վրայով երկաթուղի կառուցվեց Յուտայից մինչև պղնձով հարուստ Բյութ քաղաքը։ Սա հանգեցրեց առաջին վերաբնակիչների արագ աճին և քաղաքի ենթակառուցվածքի զարգացմանը։ 1891 թվականին քաղաքը վերանվանվեց Այդահո Ֆոլս (անգլ.՝ Falls-ջրվեժներ)։ 1895 թվականին քաղաքի շրջակայքում կառուցվել է լայնածավալ ոռոգման համակարգ։ 1949 թվականին Այդահո Ֆոլսի արևմուտքում կառուցվել է միջուկային էներգիայի հետազոտական ​​հաստատություն։ 2012 թվականի մայիսի դրությամբ համալիրի աշխատակիցների թիվը կազմում էր ավելի քան 8000 մարդ։


== Նկարագրություն ==
Այդահոյի միջին բարձրությունը 1437 մետր է։ Քաղաքի տարածքը 58 կմ² է։ Այդահո Ֆոլսը Այդահո Ֆոլս ագլոմերացիայի և Այդահո Ֆոլս-Բլեքֆութ վիճակագրական գոտու գլխավոր քաղաքն է։ Այդահո Ֆոլս ագլոմերացիա տարածքը Այդահոյի երկրորդ ամենաբնակեցված ագլոմերացիան է Բոյսե ագլոմերացիաից հետո։ 2010 թվականի մարդահամարի տվյալներով քաղաքի բնակչությունը կազմում էր 56813 մարդ, իսկ համապատասխան ագլոմերացիան՝ 130374 մարդ։ 2000 թվականից բնակչության աճը կազմել է 12,0%։ Բնակչության խտությունը կազմում է 980 մարդ/կմ²։ Բնակիչների միջին տարիքը 32 տարի 2 ամիս է։ Բնակչության սեռային կազմը՝ 49,5%՝ տղամարդիկ, 50,5%՝ կանայք։ 
Բնակչության ռասայական կազմը 2010 թվականի դրությամբ։

սպիտակամորթ ,89,3 %;
սևամորթներ, 0,7 %;
հնդիկներ,1,0 %;
ասիացիներ,1,0 %;
օվկիանացիներ, 0,1 %;
մեկ և ավելի,2,3 %.
Քաղաքը կարևոր տրանսպորտային հանգույց է, որը կապում է Արևելյան Այդահոն և արևմտյան Վայոմինգը։ Իր համեմատաբար լավ տնտեսական միջավայրով, կյանքի բարձր որակով և բարձրակարգ հանգստավայրերով Այդահո Ֆոլսը տարբեր հրատարակիչների կողմից երբեմն դասվում է «Ապրելու լավագույն վայրերի» շարքին։


== Քույր քաղաքներ ==
 Ճապոնիա Տոկայ, Իբարակի


== Ծանոթագրություններ ==


== Արտաքին հղումներ ==
Официальный сайт города
New Local Book Idaho Falls Post Register
Սեյսմոգրամ

Սեյսմոգրամ, սեյսմոգրաֆներով սեյսմիկ տատանումների անընդհատ գրանցման արդյունքը։ Գրանցման տեխնիկան
բազմազան է։ Առավել տարածված ձևը սեյսմաչափի ճոճանակի կամ գալվանաչափի հայելուց անդրադարձած լույսի ճառագայթի օգնությամբ գրանցումն է լուսանկարչական թղթի վրա։ Պատրաստվում են հատուկ հարմարանքներ, որոնց օգնությամբ սեյսմիկ տատանումները գրանցվում են մագնիսական ժապավենի վրա՝ թվային կոդի տեսքով ԷՀՍ-ին հաղորդելու համար։ Սեյսմոգրամի վրա ալիքների տատանումների գրանցմանը զուգընթաց նշվում է ճիշտ ժամանակը։ Սեյսմոգրամի օգնությամբ որոշվում է տարբեր առաձգական ալիքների մուտքի ժամանակը, իսկ գոդոգրաֆի միջոցով երկրաշարժի առաջացման ժամանակը օջախում և նրա տեղը։ Ամպլիտուդի և տատանման տարբերության մեծությունը հնարավորություն է տալիս որոշելու երկրաշարժի էներգիան (մագնիտուդը) և տատանման հզորությունը (բալայնությունը)։
.mo

.mo Մակաոյի վերին մակարդակի ազգային դոմենն է։


== Արտաքին հղումներ ==
IANA .mo whois տեղեկություն
Շարանտ գավառի համայնքների ցանկ

Ֆրանսիայի Նոր Ակվիտանիա մարզի Շարանտ գավառի 383 համայնքները հետևյալն են.


== Ծանոթագրություններ ==

Կաղապար:Ֆրանսիայի համայնքներ ըստ մարզերի
Չումալյովո

Չումալյովո (ուկրաիներեն՝ Чумальово), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Չումալյովո գյուղում բնակվում էր 2 667 մարդ։ Բնակավայրը զբաղեցնում է 20,2 կմ² տարածք։ Բնակչության խտությունը կազմում էր 132,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռազմիկ (թերթ)

Անվան այլ կիրառումների համար տե՛ս՝ Ռազմիկ (այլ կիրառումներ)«Ռազմիկ», 1905-1908 թվականներին Պլովդիվ քաղաքում Ռուբեն Զարդարյանի խմբագրությամբ լույս տեսնող թերթ։ Շարունակում է լույս տեսել 1937 թվականի փետրվարի 7-ից մինչև 1944 թվականի մարտի 4-ը Պլովդիվ քաղաքում Գարեգին Նժդեհի, Հայկ Ասատրյանի և Ներսես Աստվածատուրյանի խմբագրությամբ։
Թերթի անդրանիկ համարի առաջնորդողում ասվում է, որ այն լինելու է դարասկզբին Ռուբեն Զարդարյանի խմբագրությամբ Պլովդիվում 1905-1908 թվականներին լույս տեսած նույնաուն պարբերականի ավանդույթների շարունակողը, հիմնական նպատակ ունենալով՝ «դաստիարակիչ խոսքի տնությամբ ոգիները բոցավառել ա՛յն օրվան կարոտով, երբ մեր կյանքին մեջ հոռետեսությունը, նվաստությունը և մանրուքի հոգևոր խեղճությունը տեղի կուտան Հայաստանի համար աշխատելու և մեռնելու կամքին, երբ մեր ցեղի աչքերուն մեջ կրկին կփայլատակեն հերոսական երկունքի և մեծագործության հին ոգին և կրակը»։
Թերթի հավաքածուն պահվում է Պլովդիվի Իվան Վազովի անվան գրադարանում (en)։


== Ծանոթագրություններ ==
Ստեփանակերտի պատկերասրահ

Ստեփանակերտի պատկերասրահ, հիմնադրվել է 1982 թվականի փետրվարի 10։


== Պատմություն ==
Ստեփանակերտ քաղաքի պատկերասրահը հիմնադրվել է 1982 թվականի փետրվարի 10-ին։ Տնօրեն է նշանակվել Ռոբերտ Արսենի Ավետիսովը (ծնունդով Ստեփանակերտցի, 1939 թ.)։
Լեռնային Ղարաբաղի Հանրապետությունում ռազմական գործողություններ սկսվելու կապակցությամբ պատկերասրահը դադարեցրել է իր գործունեությունը։ Երկար ընդմիջումից հետո, 2001 թվականի հուլիսի 12-ին պատկերասրահը վերաբացվել է և ժամանակավոր տեղակայվել Ստեփանակերտի քաղաքապետարանի առաջին հարկի դահլիճում։ Ստեփանակերտի պատկերասրահի տնօրեն է նշանակվել՝ Ելենա Գեորգիի Դադայանը, ով մինչ օրս էլ համարվում է պատկերասրահի տնօրենը։
2013 թվականի հոկտեմբերի 12-ին կայացավ արդեն նորակառույց Ստեփանակերտի պատկերասրահի բացումը, որը զուգորդվել է մայրաքաղաքի գեղեցիկ տոնի հետ։


== Ֆոնդ ==
Պատկերասրահը ունի իր սեփական ֆոնդը՝ համալրված տեղական և օտարերկրացի գեղանկարիչների և քանդակագործների աշխատանքներով։


== Միջոցառումներ ==
Պատկերասրահը կազմակերպում է կերպարվեստի և դեկորատիվ կիրառական արվեստի ցուցահանդեսներ։ Կազմակերպվում են պրոֆեսիոնալ և ինքնուս ստեղծագործողների աշխատանքների ցուցահանդեսներ. ցուցադրված նկարներն ու քանդակները ենթակա են նաև վաճառքի։ Պատկերասրահի առաջին և երկրորդ հարկերում գտնվում են նկարչուհու և քանդակագործի արվեստանոցները, ցանկություն հայտնած այցելուները կարող են ականատես լինեն նրանց աշխատանքներին։ Հնարավորություն ունեն վաճառելու նաև տարբեր տեսակի դեկորատիվ կիրառական արվեստի աշխատանքներ։


== Հասցե ==
Պատկերասրահը գտնվում է Լեռնային Ղարաբաղի Հանրապետության Ստեփանակերտ քաղաքում, Սասունցի Դավիթ 6 հասցեում։


== Ծանոթագրություններ ==
Կոզիչենո

Կոզիչենո (ռուս.՝ Козичено), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոր Զելանդիայի ֆուտբոլի ազգային հավաքական

Նոր Զելանդիայի ֆուտբոլի ազգային հավաքականը ներկայացնում է Նոր Զելանդիան ֆուտբոլի միջազգային մրցաշարերում և առանձին հանդիպումներում։ Կառավարվում է Նոր Զելանդիայի ֆուտբոլի ասոցիացիայի կողմից։
Նոր Զելանդիան 5 անգամ հաղթել է Օվկիանիայի ազգերի գավաթը (1973, 1998, 2002, 2008 և 2016): Մասնակցել է 1982 և 2010 թվականների Աշխարհի առաջնություններին։ Նաև 4 անգամ մասնակցել է ՖԻՖԱ Կոնֆեդերացիաների գավաթին՝ 1999, 2003, 2009 և 2017 թվականներին։
ՖԻՖԱ-ի դասակարգման աղյուսակում զբաղեցնում է 95-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Նոր Զելանդիայի ֆուտբոլի ասոցիացիայի պաշտոնական կայքը
Նոր Զելանդիայի հավաքականը FIFA.com-ում Archived 2013-07-23 at the Wayback Machine.
Նոր Զելանդիայի հավաքականը soccerway.com կայքում
Իոնա Խելաշվիլի

Աբեղա Իոնա (վրաց.՝ იონა, աշխարհիկ անունը՝ Իվանե Խելաշվիլի, վրաց.՝ იოანე ხელაშვილი, 1772, Վաքիր, Սիղնաղի շրջան, Կախեթի մարզ, Վրաստան - 1837, Սանկտ Պետերբուրգ, Ռուսական կայսրություն), վրացի հոգևոր գրող, հասարակական գործիչ, աբեղա։


== Կենսագրություն և գործունեություն ==
Իվանե Խելաշվիլին ծնվել է 1772 թվականին ներկայիս Կախեթի մարզի Վաքիր գյուղում՝ գյուղացու ընտանիքում։ Իվանեի հայրը նահատակվել է դաղստանցիների հետ ընդհարման ժամանակ։ Շուտով մահանում է նաև մայրը։ Իվանե Խելաշվիլին դաստիարակվել է Հերակլ II թագավորի արքունիքում։ Վերջինիս մահվանից հետո օգտվել է որդու՝ Գեորգի XII թագավորի հովանավորչությունից։ Դեռևս Վաքիրում ապրելու տարիներին սովորում է աստվածաբանություն՝ 6 տարեկան հասակից սկսած՝ գյուղի եկեղեցում։ Առավել խորությամբ Իոնա Խելաշվիլին կրոն է ուսումնասիրում Մետեխի եկեղեցում 1793 թվականից։ Այն բանից հետո, երբ Թբիլիսի են արշավում Աղա-Մահմեդ Խան Ղազարի զորքերը (1795), Իվանեն տեղափոխվում է Թելավ, որտեղ շարունակում է ուսումնառությունը։ 1800 թվականին Իվանեն ձեռնադրվում է որպես կուսակրոն և անվանակոչվում Իոնա. սկսում է հոգևոր գործունեություն ծավալել Քվաթախևի վանքում։
1805 թվականին արքա Իրակլի II-ի որդի արքայազն Փառնավազի շքախմբի հետ հեռանում է Վրաստանից։ Ապրել է Վորոնեժում և Մոսկվայում, իսկ 1806 թվականից՝ Սանկտ Պետերբուրգում։ 1809 թվականից 1812 թվականներն ընկած ժամանակահատվածում ուսանում է Սանկտ Պետերբուրգի հոգևոր ակադեմիայում։ Ձեռնադրվել է որպես սարկավագ, իսկ հետո նաև երեց։ Իոնա Խելաշվիլին Վրաստանի թագավորական ընտանիքի ընտանեկան հոգևորականն  է եղել (արքայազն Դավիդ, Թեյմուրազ Բագրատիոնի, Աննա Իմերեթացի թագուհի)։
Ապրելով Պետերբուրգում` Իոնան ակտիվ գործունեություն է ծավալել վրացական հայրենակցության միությունում, օգնել է վրացիներին, հատկապես վրացի ուսանողներին։ Նրա օգնությամբ է Պետերբուրգի համալսարան ընդունվել վրացի ապագա գրող Սոլոմոն Դոդաշվիլին։
Իոնա Խելաշվիլին իր մահկանացուն կնքել է 1837 թվականին։ Հուղարկավորված է Ալեքսանդր Նևսկու մայրավանքում (Սանկտ Պետերբուրգ)։


== Ստեղծագործություններ ==
Իոնա Խելաշվիլին ստեղծել է ավելի քան 40 հոգևոր ստեղծագործություններ։ Գրել է ինքնակենսագրական «Ռոնինի» (Ուխտագնացություն) վեպը։ Փիլիսոփայական-հոգևոր բնույթի երկ է «Երեսունչորս հարցերի գիրքը»՝ հարցուպատասխանի ժանրով գրված։
2000 թվականին հրատարակվել է Իոնայի նամականին (1809-1835), այդ թվում և վրացական արքունիքի անդամներին ուղղված նամակները։
Նրա գրվածքներից են նաև՝ «Եռահատոր աստվածաբանություն», «Վրացերեն ընդարձակ բառարան » (3 000 բառ)։
Իոնայի կողմից գրված «Քարոզներ» ստեղծագործությունը համարվում է վրացական աղոթական արվեստի նմուշներից մեկը։


== Ծանոթագրություններ ==


== Գրականություն ==
"ეკატერინე ჭავჭავაძე" – სერგი ჭილაია, გამომცემლობა "ნაკადული", თბილისი 1969 წელი
"ქართული მწერლობა" (ლექსიკონ– ცნობარი) წიგნი I, გამომცემლობა "განაღლება", თბილისი, 1984 წელი
Սալոն դը Պրովանս

Սալոն դը Պրովանս (ֆր.՝ Salon-de-Provence), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 43771 մարդ, բնակչության խտությունը` 622.63 մարդ/կմ²։ Բնակավայրը զբաղեցնում է 70.3 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մարսել քաղաքից` 45 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 27822 աշխատունակ (15-64 տարեկան)  բնակիչ, որոնցից ակտիվ էին 19771-ը, իսկ ոչ ակտիվները` 8051։ Ակտիվության ցուցանիշը կազմում է 71,1 %։ 19771 աշխատունակ մարդկանցից աշխատել է 17086 անձ (9177 տղամարդ և 7909 կին)։ Գործազուրկ են եղել 2685 անձ (1195 տղամարդ և 1490 կին)։ 8051 անաշխատունակներից 2495-ը եղել են աշակերտներ կամ ուսանողներ, 2066-ը` թոշակառուներ, իսկ 3490-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լացատե

Լացատե (իտալերեն՝ Lazzate), կոմունա Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 6864 մարդ է (ըստ 2004 թվականի տվյալներով)։ Բնակչության միջին խտությունը՝ 1284 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 20020։ Հեռախոսային կոդը՝ 02։


== Արտաքին հղումներ ==
http://www.lazzate.com/nuovosito/pagina.php Archived 2005-04-28 at the Wayback Machine.
Հայաստանի արտաքին գործերի նախարար

Հայաստանի Հանրապետության արտաքին գործերի նախարար - Հայաստանի Արտաքին Գործերի նախարարության ղեկավար։ Հայաստանի Արտաքին Գործերի նախարարը նշանակվում ՀՀ նախագահի կողմից՝ ՀՀ Վարչապետի առաջարկությամբ։


== Հայաստանի Երկրորդ Հանրապետություն ==
Հայաստանի Հանրապետության հռչակումից հետո վերականգնվել է Առաջին Հանրապետության օրերին սահմանված պաշտոնը։ Հայաստանի արտաքին գործերի առաջին նախարար է դարձել Րաֆֆի Հովհաննիսյանը։


== Խորհրդային Հայաստան ==
Հայկական Խորհրդային Սոցիալիստական Հանրապետությունում պաշտոնը 1920-1946 թթ. կրել է «Հայկական ԽՍՀ արտաքին գործերի ժողովրդական կոմիսար» անվանումը, իսկ 1946 թվականից՝ «Հայկական ԽՍՀ արտաքին գործերի մինիստր»։


== Հայաստանի Առաջին Հանրապետություն ==
Հայաստանի Հանրապետության արտաքին գործերի նախարարի պաշտոնը սահմանվել է Հայաստանի Առաջին Հանրապետության հիմնադրման օրերին։ Հայաստանի արտաքին գործերի առաջին նախարարը 1918 թ. եղել է Ալեքսանդր Խատիսյանը։


== Հղումներ ==

The Republic of Armenia։ The first year, 1918-1919 By Richard G. Hovannisian; ISBN 0520018052
Եվրոպայի չեմպիոնների գավաթի եզրափակիչ 1984

1984 Եվրոպական գավաթի եզրափակիչ, Եվրոպական գավաթի 29-րդ խաղարկությունն է, որում հաղթեց «Լիվերպուլ» ֆուտբոլային ակումբը հիմնական ժամանակը ավարտվեց 1-1 հաշվով, 11 մետրանոցներով՝ 4-2 հաղթեց՝ «Ռոմային»։ Խաղը կայացել է Օլիմպիական մարզադաշտում, Հռոմ, Իտալիա։
Հաճընը և հայկական կոտորածները

Հաճընը և հայկական կոտորածները (անգլ.՝ Hadjin and the Armenian Massacres), Ռոուզ Լամբերթի (անգլ.՝ Rose Lambert) 1911 թվականին տպագրված գիրքն է։


== Հեղինակ ==
Ռոուզ Լամբերթն ամերիկյան միսիոներուհի էր, Հաճըն քաղաքի որբանոցի աշխատակից։ Նա դարձել է 1909 թվականի Կիլիկիայում հայերի կոտորածների ականատես և հսկայական աշխատանք կատարել աղետի մեջ գտնվող կիլիկիահայությանն աջակցելու հարցում։ Պատահական չէ, որ նրան անվանել են «պահապան հրեշտակ»։ Նրա «Հաճընը և հայերի կոտորածները» աշխատանքն ունի չափազանց կարևոր նշանակություն բախտորոշ այդ իրադարձությունների ուսումնասիրման համար։


== Բովանդակություն ==
Աշխատանքը բաղակացած է յոթ գլխից։ Նա նախ նկարագրում է քաղաքը՝ նշելով որ Հաճընը 20000 բնակչություն ունեցող հայկական քաղաք էր։ Այնուհետև ցույց է տալիս, թե ինչպես Երիտթուրքական հեղաշրջման հետևած ոգևորությունը շատ արագ անհետանում է։ Նա ներկայացնում է 1909 թվականի եղերական իրադարձությունները, Հաճընի և Կիլիկիայի այլ շրջանների հայության ողբերգական ճակատագիրը։ Այսպես, թե ինչ տեղի ունեցավ թուրքական զորքի հայտնվելուց հետո, Լամբերթը գրում է՝

Նրա կողմից դեպքերի նկարագրությունները շատ կենդանի են և լիակատար պատկերացում են տալիս դրանց մասին։ Ներկայացնելով տեղահանվածների վիճակը, նա գրում է՝ 

Լամբերթի նկարագրություններից ոչ պակաս կարևոր են գրքում տեղ գտած բազմաթիվ լուսանկարները։


== Ծանոթագրություններ ==
Ինկոնֆիդենտիս

Ինկոնֆիդենտիս (պորտ.՝  Inconfidentes), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 6670 մարդ՝ 2006 թվականի տվյալներով։ Գրավում է 149,467 կմ2 տարածք։ Բնակչության խտությունը կազմում է՝ 44,6 մարդ/կմ2։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 39.792.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝5.992,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,770 (տվյալները ՄԱԿ-ի զարգացման ծրագրի)։
Մեգա

Մեգա-ն (հունարեն՝ μέγας -«շատ» ) (հայերեն նշանակումը՝ Մ, միջազգային նշանակումը՝ M) տասնորդական նախածանց է, որը մեծացնում է ֆիզիկական մեծությունը 106(1 000 000) անգամ։
Օրինակ՝

1 մեգահերց = 1 000 000 հերցկամ կրճատ գրելաձևով՝

1 ՄՀց = 1 000 000 Հց


== Մեգան որպես երկուական նախածանց ==
Թվային տեխնոլոգիաների հետ կապված բնագավառներում հաճախ մեծությունները պատիկ են լինում եկուսի որևէ աստիճանի, և այդ պատճառով հաճախ այդ բնագավառներում մեգաբայթ ասելով նկատի են ունենում ոչ թե 106 բայթ, այլ՝ 1024*1024 (220)։ Շփոթություններից խուսափելու նպատակով 1999 թ․ Միջազգային էլեկտրոտեխնիկական կոմիտեն նոր ստանդարտ մտցրեց, որը սահմանում է նոր նախածանց՝ մեբի, որն արդեն մեծացնում է մեծությունը 220-ով և ոչ թէ միլիոնով։ Չնայած ստանդարտին՝ լայնորեն տարածված է, որ 1 մեգաբայթ=220 բայթ։


== Տես նաև ==
Միլիոն
Տասնորդական նախածանցներ
Մեբի


== Ծանոթություն ==
Պալիվեռե

Պալիվեռե (էստ․՝ Palivere), գյուղական ավան Էստոնիայի Լյաենեմաա նահանգի Տաեբլա շրջանում։
2011 թվականի տվյալներով գյուղական ավանում բնակվում էր 654 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Վաշինգտոն շրջան (Մերիլենդ)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.212 կմ² է, բնակչությունը՝ 147.430 մարդ (2010 թ. տվյալներով)։ Շրջկենտրոնն է Հեյգերսթաուն բնակավայրը։ Կազմավորվել է 1776 թ.։
Խուրշիտբանու Նաթավան Ջավանշիր

Խուրշիտբանու Նաթավան Ջավանշիր (ադրբ.՝  Xurşidbanu Natavan xanım Cavanşir, 1832, Շուշի - 1897, Շուշի), 19-րդ դարի ադրբեջանական նշանավոր բանաստեղծուհի, Ղարաբաղի խան Մեհդիկուլու խան Ջավանշիրի դուստր, Իբրահիմխալիլ խանի թոռնուհի։


== Կենսագրություն ==
Խուրշիդբանու Նաթավանը ծնվել է 1832 թվականի օգոստոսի 15-ին Շուշիում։ Խուրշուդբանուն ընտանիքի միակ զավակն էր։ Նա նաև հայտնի է որպես «Խան գիզի (Խանի դուստրը)»։ Նա սկսեց սովորել ժամանակի գիտնականներից և արհեստավորներից։ Խուրշիդբանու Նաթավանը սովորել է արաբերեն և պարսկերեն։ Նատավանի հայացքների և գեղարվեստական ճաշակի ձևավորումը մեծ դեր է խաղացել հայտնի անձանց, ինչպիսիք են՝ Քասիմ բեկ Զաքիրը, Միրզա Ջամալ Ջավանշիր-Ղարաբաղը, Միրզա Ադիգոզալ բեյ Կարաբաղը, Ահմեդ Բեյ Ջավանշիրը։ Ըստ պատմաբանների, այդ ժամանակոմ արտաքին և ներքին իրավիճակը լրջորեն սրվում է։ Խուրշուդբանուն ամուսնացել է Խասայ Խան Ուսմիևի հետ։ 1850 թվականի աշնանը Խասայ բեկ եկավ Շուշի և ամուսնացավ Խուրշիդբանու Նաթավանի հետ։ Նաթավանը ստիպված էր Թբիլիսի գնալ Հասան Բեգի հետ։ Երիտասարդության տարիներին Խուրշուդբանուն ապրել է Թիֆլիսում։ Նատավանը կարողացավ խոսել երեք լեզուներով։ 1855 թվականին ծնվեց Խուրշուդբանուի որդին։ Նրա որդու անունը Մեհիկուլուն էր։ 1856 թվականին ծնվեց նրա դուստրը՝ Խանբիկեն։
Խուրշիդբանու Նաթավանը մեծ տաղանդավոր անձնավորություն էր։ Նրա ստեղծագործությունը մեծ ազդեցություն ունեցավ ադրբեջանական մշակույթի վրա։ Խուրշիդբանու Նատավանը իր ժամանակի ականավոր անձնավորություններից մեկն էր։ Նա հայտնի է ոչ միայն Ադրբեջանում, այլև Հարավային Կովկասում։ Նա վազեց ջրի խողովակաշարը Շուշի։ Խուրշիդբանու Նաթավանը մահացավ 1897 թ. հոկտեմբերի 1-ին։ Նա թաղվեց Աղդամի «Իմարաթ» գերեզմանատանում։


== Ստեղծագործություններ ==
Նատավանը սկսեց իր ստեղծագործական գործունեությունը 19-րդ դարի 50-ականներին։ 1870 թվականից ի վեր բանաստեղծուհին իրեն «Նաթավան» մականուն էր տվել և ստեղծել գեղեցիկ գազելներ և բանաստեղծություններ։ Նատավանի ստեղծագործական գործունեությունը չի ավարտվում պոեզիայով։ Նա նաև նկարել էր։ Նաթավանի բանաստեղծությունների շարքում․ «Ագլարամ (Ես լաց եմ)», «Օլայդը (եթե դա եղել է)», «Գեթդի (գնաց)», «Սենսիզ (առանց քեզ)», «Ոլուրեմ (մահանում եմ)» և այլն։


== Ծանոթագրություններ ==